Nafarroako Parlamentuko Mahaiak, 2019ko urriaren 21ean egindako bilkuran, Erabaki hau hartu zuen, besteak beste:

Legebiltzarrak, 2019ko urriaren 17an egindako Osoko Bilkuran, erabaki zuen aintzat hartzea Nafarroako Gobernuko kideen eta Nafarroako Foru Komunitatearen administrazioko goi karguen bateraezintasunei buruzko azaroaren 4ko 19/1996 Foru Legearen 3. bis artikuluko 5. apartatua indargabetzen duen Foru Lege proposamena. Proposamen hori Adolfo Araiz Flamarique jaunak aurkeztu zuen, eta 2019ko irailaren 4ko 9. Nafarroako Parlamentuko Aldizkari Ofizialean argitaratu zen.

Hori horrela, Legebiltzarreko Erregelamenduko 148., 152.1 eta 153. artikuluetan ezarritakoarekin bat, Eledunen Batzarrari entzun ondoren, hona

ERABAKIA:

**1.** Xedatzea prozedura arruntari jarraikiz izapidetu dadin Nafarroako Gobernuko kideen eta Nafarroako Foru Komunitatearen administrazioko goi karguen bateraezintasunei buruzko azaroaren 4ko 19/1996 Foru Legearen 3. bis artikuluko 5. apartatua indargabetzen duen Foru Lege proposamena, Erregelamenduko 152.1 eta 153. artikuluetan ezarritako berezitasunak kontuan hartuta.

**2.** Proposamen horri buruz irizpena emateko ahalmena Foru Araubideko Batzordearen esku uztea.

**3.** Erabaki hau Nafarroako Parlamentuko Aldizkari Ofizialean argitara dadin agintzea.

Erabaki hau argitaratzen denetik **hamabost egun balioduneko** **epe bat hasiko da, 2019ko azaroaren 19ko eguerdiko hamabietan bukatuko dena**. Epe horretan, Erregelamenduko 128. eta 148. artikuluetan ezarritakoarekin bat, talde parlamentarioek, foru parlamentarien elkarteak eta foru parlamentariek zuzenketak aurkeztu ahalko dizkiote proposamenari.

Iruñean, 2019ko urriaren 21ean

Lehendakaria: Unai Hualde Iglesias